CELEX: 62012CN0189
Language: fi
Date: 2012-04-23 00:00:00
Title: Asia C-189/12: Ennakkoratkaisupyyntö, jonka Consiglio di Stato (Italia) on esittänyt 23.4.2012 — Eridania Sadam SpA v. AGEA ja Ministero delle Politiche Agricole, Alimentari e Forestali

30.6.2012   
            
            
               FI
            
            
               Euroopan unionin virallinen lehti
            
            
               C 194/14
            
         Ennakkoratkaisupyyntö, jonka Consiglio di Stato (Italia) on esittänyt 23.4.2012 — Eridania Sadam SpA v. AGEA ja Ministero delle Politiche Agricole, Alimentari e Forestali
   (Asia C-189/12)
   2012/C 194/22
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Pääasian asianosaiset
   
   
      Valittaja: Eridania Sadam SpA
   
      Vastapuolet: Agenzia per le Erogazioni in Agricoltura (AGEA) ja Ministero delle Politiche Agricole, Alimentari e Forestali
   
      Ennakkoratkaisukysymykset
   
   
               1)
            
            
               Onko 20.2.2006 annetun neuvoston asetuksen (EY) N:o 320/2006 (1) 3 ja 4 artiklaa ja 27.6.2006 annetun komission asetuksen (EY) N:o 968/2006 4 artiklaa tulkittava siten, että ilmaisun ”tuotantovälineet” ei katsota tarkoittavan välineitä, joita sokeritehtaat käyttävät sokerin pakkaamiseen sokerin myyntiä varten, ja että tämän vuoksi kun kyse on varastosiiloista, on suoritettava tapauskohtainen tutkinta sen selvittämiseksi, ovatko mainitut välineet osa ”tuotantolinjaa” vai käytetäänkö niitä johonkin muuhun toimintaan, jota ei voida pitää tuotantona, kuten pakkaamiseen?
               Toissijaisesti kysytään,
            
         
               2)
            
            
               Onko 20.2.2006 annetun neuvoston asetuksen (EY) N:o 320/2006 3 ja 4 artiklan ja unionin primaarioikeuden ylemmänasteisten oikeussääntöjen ja periaatteiden perusteella katsottava, että 27.6.2006 annetun komission asetuksen (EY) N:o 968/2006 (2) 4 artikla on pätemätön, jos sitä tulkitaan niin, että sen 1 kohdan a ja b alakohdassa tarkoitettuihin välineisiin luetaan myös ne, joita sokerintuotantoyritykset käyttävät sokerin pakkaamiseen sen myyntiä varten, kun on selvää, että asetuksen N:o 320/2006 tavoitteena on sokerintuotantoyritysten tuotantokyvyn rajoittaminen eikä se, että alalla suljettaisiin pois mahdollisuus toimintaan, joka muodostuu vain tuotteen myynnistä käyttämällä sokeria, joka on saatu muille laitoksille tai yrityksille kuuluvista tuotantokiintiöistä?
            
         
               3)
            
            
               Ovatko 20.2.2006 annetun neuvoston asetuksen (EY) N:o 320/2006 3 ja 4 artikla ja 27.6.2006 annetun komission asetuksen (EY) N:o 968/2006 4 artikla kuitenkin unionin primaarioikeuden ylemmänasteisten oikeussääntöjen ja periaatteiden kannalta arvioituina päteviä, jos niitä tulkitaan siten, että käsitteiden ”tuotantovälineet” tai ”jotka liittyvät suoraan tuotantoon” alaan luetaan välineet, joita sokerintuotantoyritykset käyttävät sokerin varastointiin, myyntipäällystämiseen tai pakkaamiseen sokerin myyntiä varten?
            
         
      (1)  EUVL L 58, s. 42.
   
      (2)  EUVL L 176, s. 32.